《闲咏》
明代·周廷用

寂寂抱空虚，暇日阻游豫。
散帙散余清，泛瑟销遗虑。
纤荣吐芳辰，弱华裛清曙。
丹葩曜春曦，白杨号日暮。
层空瞀归云，修岑嗳行雾。
引领洞庭涯，徘徊不能去。
借问此何为，婴以世网故。
柱下徒栖栖，功业未由树。
怅哉揽辔途，漠尔埋轮路。
休浣循予躬，且诵《闲居赋》。

作者简介：（1482—1534）明湖广华容人，字子贤，号八厓。正德六年进士。授宣城知县，擢监察御史，巡按贵州，历迁福建参政、江西按察使。有《八厓集》。